
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 26. novembra noteikumos Nr. 747 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās un otrās projektu iesniegumu atlases kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikuma projekts izstrādāts pamatojoties uz Eiropas Savienības fondu 2021.—2027. gada plānošanas perioda vadības likuma 19. panta 13. punktu, lai nodrošinātu sekmīgu un savlaicīgu Eiropas Savienības fondu līdzekļu apguvi un Eiropas Savienības kohēzijas politikas programmas 2021.–2027. gadam kopējā mērķa un iznākumu rādītāju sasniegšanu Eiropas Savienības fondu 2021. - 2027. gada plānošanas perioda ietvaros, kā arī ņemot vērā Eiropas Komisijas 2025.gada 15.decembra Komisijas īstenošanas lēmumu par elastības finansējuma piešķiršanu programmai "Eiropas Savienības kohēzijas politikas programma 2021.–2027. gadam".
1.2. Mērķis
Mērķa apraksts
Noteikumu projekta mērķis ir precizēt 4.1.1.4.pasākumam pieejamo finansējumu, saistībā ar finansējuma pārdalēm, kā arī paplašinot 4.1.1.4.pasākuma 2.kārtas projekta attiecināmo izmaksu loku, kā arī precizējot netiešo izmaksu aprēķināšanas kārtību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Balstoties uz 2026. gada 26.maija Ministru kabineta protokollēmumu Nr.29 106.§ “Informatīvais ziņojums “Par VSIA “Paula Stradiņa klīniskā universitātes slimnīca” A ēkas otrās kārtas projekta attīstības progresa pārskatu uz 2026. gada 14. maiju un par A ēkas otrās kārtas projekta iepirkuma rezultātu”, Ministru kabinets ir pieņēmis lēmumu, ka A2 projekta 2. posma būvniecības līguma slēgšanai nepieciešamais finansējums tiek nodrošināts no 4.1.1.4. pasākuma “Veselības aprūpes pārvaldības sistēmas stiprināšana un digitalizācija, attīstot digitālos risinājumus” (turpmāk – 4.1.1.4. pasākums), paredzot:
1) 500 000 euro pārdali no pirmās projektu iesniegumu atlases kārtas (t. i., samazinot Veselības inspekcijai pieejamo projekta finansējumu uz 2 500 000 euro);
2) 3 858 311 euro piešķiršanu no kopējā pieejamā elastības finansējuma (kopējais elastības finansējums - 3 963 121 euro).

Papildus nepieciešamas veikt iekšēju finansējuma pārdali, lai izlīdzinātu Latvijas Onkoloģijas centra (turpmāk - LOC) pārdales rezultātā radušos finansējuma starpību, kas veidojusies atšķirīgo tehniskās palīdzības fiksēto (flat rate) likmju dēļ, pārdalot finansējumu starp fondiem no Kohēzijas fonda uz Eiropas Reģionālās attīstības fondu (turpmāk - ERAF). Minētā pārdale paredz 104 810 euro novirzīšanu uz tehnisko palīdzību no kopējā pieejamā elastības finansējuma (kopējais elastības finansējums - 3 963 121 euro). Minētā finansējuma pārdale iekļauta darbības programmas (DP) grozījumos Nr.5, kuru ietvaros tiek pārdalīts finansējums LOC rekonstrukcijas 2. posma īstenošanai, kuri iesniegti šobrīd saskaņošanai Eiropas Komisijai.

Tāpat noteikumu projekts paredz papildināt 4.1.1.4.pasākuma otrās kārtas attiecināmo izmaksu klāstu, lai nodrošinātu kvalitatīvu pasākuma un 4.1.1.4.pasākuma otrās kārtas projekta mērķu sasniegšanu.
Problēmas un risinājumi
Problēmas apraksts
Nav pieņemti grozījumi, kas:
1) nodrošinātu 2026.gada 26.maija Ministru kabinetā protokollēmumā Nr. 29 106.§ ietverto uzdevumu izpildi;
2) nodrošinātu finansējumu pārdali izlīdzinot LOC pārdales rezultātā radušos finansējuma starpību, kas veidojusies atšķirīgo tehniskās palīdzības fiksēto (flat rate) likmju dēļ;
3) papildinātu 4.1.1.4.pasākuma otrās kārtas attiecināmu izmaksu klāstu.
 
Risinājuma apraksts
Noteikumu projekts (1.-6. punkts) paredz, ka daļa no sākotnēji 4.1.1.4. pasākumam paredzētā elastības finansējuma 3 858 311 euro apmērā, kā arī 500 000 euro no Veselības inspekcijai sākotnēji iezīmētā (noteikts MK noteikumos, bet nav kontraktēts projektā) 3 000 000 euro finansējuma tiek novirzīti VSIA “Paula Stradiņa klīniskā universitātes slimnīca” A2 projekta 2. posma būvniecības līguma slēgšanai nepieciešamā finansējuma nodrošināšanai, pārdalot šo finansējumu uz Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība” piekto kārtu.
Papildus tam daļa no sākotnēji 4.1.1.4. pasākumam paredzētā elastības finansējuma 104 810 euro apmērā tiek novirzīta, lai izlīdzinātu Latvijas Onkoloģijas centra (LOC) pārdales rezultātā radušos finansējuma starpību, kas izveidojusies atšķirīgo tehniskās palīdzības fiksēto (flat rate) likmju dēļ.

Finansējuma samazinājums neietekmēs noteikto rādītāju sasniegšanu un projektu mērķu izpildi, jo pasākuma ietvaros, izmantojot atlikušo finansējumu, joprojām tiek plānoti nozīmīgi ieguldījumi valsts veselības nozares informācijas un komunikācijas tehnoloģiju attīstībā.
Finansējuma samazinājums skars atsevišķus projektus (Latvijas Digitālās veselības centra (turpmāk- LDVC) un Veselības inspekcijas (turpmāk - VI)), pārskatot to īstenošanas apjomu un prioritāri nodrošinot būtiskāko funkcionalitāšu izstrādi un ieviešanu. Vienlaikus tiek plānots, ka arī turpmāk tiks sasniegts 4.1.1.4. pasākuma ietvaros noteiktais e‑veselības pakalpojumu lietotāju skaits gadā.
Papildus vēršam uzmanību, ka MK noteikumos Nr. 747 LDVC pirmās kārtas projekta īstenošanai paredzētais finansējuma pieaugums (MK noteikumu Nr.747 13.1.4.apakašpunktā) par 1 euro ir formāls un tehnisks precizējums, kas saskaņots ar Finanšu ministriju, lai nodrošinātu ERAF finansējuma proporcijas 85 % nepārsniegšanu 4.1.1.4.pasākuma ietvaros.  MK noteikumu Nr.747 14.punktā potenciāli pieejamais papildu finansējums LDVC pirmās kārtas projekta īstenošanai, atbilstoši iepriekš minētam valdības lēmumam ir novirzīts citām nozares prioritātēm, tādējādi grozījumi skar LDVC pirmās kārtas projektu.
Ierosinātie grozījumi nav uzskatāmi par būtiskiem, jo tie neietekmē pasākuma mērķi pēc būtības, bet paredz projektu apjoma pārskatīšanu, saglabājot prioritāro funkcionalitāšu izstrādi un ieviešanu. Vienlaikus veselības resorā tiks meklētas iespējas piesaistīt papildu finansējumu valsts informācijas un komunikācijas tehnoloģiju risinājumu un pakalpojumu attīstībai veselības nozarē, tai skaitā no Eiropas Savienības tiešā atbalsta programmām, kā arī plānojot tālākās attīstības vajadzības Eiropas Savienības fondu 2028.–2034. gada plānošanas periodā.
Ņemot vērā noteikumu projektā paredzēto pārdali, būs nepieciešams veikt arī atbilstošus grozījumus Eiropas Savienības kohēzijas politikas programmā 2021.–2027. gadam.
Grozījumu ietvaros būs nepieciešamas precizēt Eiropas Savienības kohēzijas politikas programmai 2021. – 2027. gadam pasākuma finansējuma sadalījumu pa intervences kodiem:
- intervences kategorijā “Intervences laukums”
Nr. 131 “Veselība aprūpes digitalizācija” – ERAF finansējums 17 564 072 euro;
- intervences kategorijā “Finansējuma veids”
Nr. 1 “Dotācija” - ERAF finansējums 17 564 072  euro;
- intervences kategorijā “Teritoriālie sasniegšanas mehānismi”
Nr. 33 “Bez teritoriālā mērķa” - ERAF finansējums 17 564 072 euro;
- intervences kategorijā “ESF+ sekundārās tēmas”
Nr. 10 “Eiropas pusgadā apzināto problēmu risināšana” - ERAF finansējums 17 564 072 euro;
- intervences kategorijā “Dzimumu līdztiesība”
Nr. 3 “Dzimumu neitralitāte” - ERAF finansējums 17 564 072 euro.

Savukārt grozījumi projektu īstenošanas līgumos attiecībā uz Veselības inspekcijas un Latvijas Digitālās veselības centra projektiem nav nepieciešami, jo ar minētajām iestādēm vēl nav apstiprināti projektu iesniegumi un noslēgti līgumi par projektu īstenošanu 4.1.1.4. pasākuma pirmās kārtas ietvaros.

Sagatavojot noteikumu projekta grozījumus, ir pārvērtētas 4.1.1.4.pasākuma 2.kārtas ietvaros paredzētās izmaksu pozīcijas un noteiktie nosacījumi MK noteikumos Nr.747, tostarp izvērtējot grozījumu ietekmi uz jau īstenošanā esošajiem projektiem. Izvērtējuma rezultātā precizēti tie nosacījumi, kas nepieciešami sekmīgai pasākuma īstenošanai un plānoto rezultātu sasniegšanai.
Projekta atbalstāmās darbības tiek īstenotas atbilstoši drošas finanšu pārvaldības principiem, ievērojot samērīguma principu un nodrošinot, ka publiskais finansējums tiek ieguldīts lietderīgi, efektīvi, atbildīgi un atbilstoši plānotajam mērķim, ievērojot normatīvajos aktos noteiktās prasības. Finansējuma saņēmējs nodrošina projekta finanšu līdzekļu efektīvu un lietderīgu izmantošanu, ievērojot attiecināmības, saimnieciskuma, lietderības un efektivitātes pamatprincipus, kā arī veicot nepieciešamos pasākumus līdzekļu izšķērdēšanas riska novēršanai.

Papildus finansējuma pārdalēm noteikumu projektā (9.-11.punkts) ir iekļautas papildu attiecināmas izmaksas 4.1.1.4.pasākuma otrās kārtas mērķu un projekta kvalitatīvākai ieviešanai. Pārvērtējot attiecināmās izmaksas 4.1.1.4.pasākuma otrās kārtas ietvaros MK noteikumos Nr.747, tika izvērtēta plānoto grozījumu ietekme uz jau īstenošanā esošo 4.1.1.4.pasākuma otrās kārtas projektu. Izvērtējuma rezultātā precizēti tie nosacījumi, kas nepieciešami sekmīgai pasākuma īstenošanai un plānoto rezultātu sasniegšanai.

1. Starptautiskās standartu iegāde (noteikumu projekta 11.punkts);

2023. gada augustā Ministru kabinets apstiprināja Digitālās veselības stratēģiju līdz 2029. gadam ar detalizētu informāciju par esošo situāciju un galvenajiem izaicinājumiem digitālās veselības jomā Latvijā. Tika definēti veselības nozares digitālās transformācijas rīcības virzieni un uzdevumi, lai nodrošinātu Sabiedrības veselības politikas pamatnostādnēs 2021.–2027. gadam noteikto sabiedrības veselības politikas mērķu sasniegšanu, kā arī Digitālās transformācijas pamatnostādņu 2021.–2027. gadam uzdevumu izpildi. Stratēģijā izvirzītie mērķi bija atkarīgi no spējas stiprināt Veselības ministrijas resora digitālās veselības pārvaldības kapacitāti.
Tā kā veselības nozares digitālo datu telpas un ar to saistīto informācijas un komunikāciju tehnoloģiju risinājumu veidošanā un uzturēšanā šajā laikā ir iesaistīts liels skaits dalībnieku un iztrūkst visu veselības datu koplietošanas iespējas un vienotu standartu, ir zema un decentralizēta digitālo risinājumu pārvaldības kapacitāte, 2024.gadā tika pieņemts lēmums izveidot veselības nozares digitālo kompetenču centru, valsts kapitālsabiedrību, kurā 100% kapitāldaļu turētājs ir Veselības ministrija. 2024. gada 28. jūlijā ar Ministru kabineta rīkojumu Nr. 623 "Par Veselības ministrijas padotībā esošās valsts pārvaldes iestādes - Nacionālā veselības dienesta - reorganizāciju" funkcija īstenot e-veselības  politiku un vairākus citus valsts pārvaldes uzdevumus.  2025. gada 1. janvārī tika izveidota SIA "Latvijas Digitālās veselības centrs", kas pakāpeniski uzsāka realizēt valsts pārvaldes uzdevumu "Nodrošināt veselības nozares valsts informācijas sistēmu uzturēšanu un koordinētu to attīstību" īstenošanu, kā pirmās pārņemot Nacionālā veselības dienesta pārziņā esošās Vienotās veselības nozares elektroniskās informācijas sistēmas (E-veselības sistēma) pārziņa funkcijas, kā arī NVD uzsākto E-veselības sistēmas attīstības projektu īstenošanu, veidojot savu organizatorisko sistēmu, definējot funkcijas, atbildības un procesus. 2025.gadā pēc projekta līguma parakstīšanas, veicot aktivitāšu ieviešanas detalizācijas plāna izstrādi, tika identificēts, ka ilgstpējīgas un efektīvas pārvaldības īstenošanai, lai mazinātu atkarību no ārpakalpojuma sniedzējiem un konsultāciju pakalpojumiem un, lai projekta ietvaros izstrādātie risinājumi un sasniedzamie rezultatīvie rādītāji atbilstu starptautiski atzītai labajai praksei, nodrošinātu juridisku un tehnisku precizitāti,  nepieciešams iegādāties piekļuvi starptautiskiem standartiemun izmantot tos projekta minēto mērķu sasniegšanai.

Digitālajam centram, saskaņā ar likumprojekta "Grozījumi Ārstniecības likumā (25-TA-453)" ietvaru, šī gada laikā ir jāizstrādā veselības datu apstrādes informācijas sistēmu un to ražotāju sertifikācijas process ar mērķi nodrošināt veselības jomā izmantojamo informācijas sistēmu atbilstību drošības, kvalitātes un savietojamības prasībām, radot konsekventu, caurspīdīgu un samērīgu vidi tirgus dalībniekiem. Sertifikācijas procesā ieviešamās prasības izriet no veselības datu ekosistēmas Eiropas Savienības un nacionālā regulējuma.
Sertifikāciju iecerēts ieviest kā obligātu prasību sistēmu savietojamības nodrošināšanai. Sertifikācijas procesa izveidē izšķiroša loma ir starptautisko standartu un ietvaru lietojumam un labajām praksēm, tādēļ sertifikāciju paredzēts veidot saskaņā ar ISO 17065, ISO 17011, NTA 8813, ISO 1702 noteikto, izrietoši paredzot sertifikācijas mehānisma lomas - akreditētājs, sertificētājs, reģistrētājs un licences devējs. Līdzīgu, jau aprobētu standartu izmantošanu paredzēts izmantot sertifikācijas procesā, tādejādi iespējami atvieglojot sertificēšanas procesu.
Oficiālu standartu (ISO, TOGAF, ITIL u.c.) specifikāciju iegāde ir nepieciešama, lai nodrošinātu Ministru kabineta 2024. gada 26. novembra noteikumu Nr. 747 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās un otrās projektu iesniegumu atlases kārtas īstenošanas noteikumi" (turpmāk - Mk noteikumi Nr.747):
1) 23.2. punktā (projekta darbības aktivitāte Nr. 2. “Metodiska atbalsta un ekspertīzes sniegšana veselības aprūpes jomas informācijas un komunikācijas tehnoloģiju arhitektūras izstrādei un pārvaldībai informācijas un komunikācijas tehnoloģiju sistēmu risinājumu jomā”);
2) 23.3. punktā (projekta darbības aktivitāte Nr. 3. “Veselības aprūpes jomas informācijas un komunikācijas tehnoloģiju arhitektūras pārvaldība, nodrošinot integrētu publisko pakalpojumu sniegšanas, piekļūstamības un galalietotāju vajadzību uzraudzību”);
3) 23.4. punktā (projekta darbības aktivitāte Nr. 4. “Vienotās veselības nozares elektroniskās informācijas sistēmas (turpmāk – e-veselības sistēma) attīstības uzraudzība, tai skaitā šī pasākuma ietvaros attīstāmo valsts informācijas sistēmu attīstības pārraudzība, lai nodrošinātu to funkcionālo saskaņotību ar e-veselības sistēmu”);
veicamo aktivitāšu īstenošanu.
Lai LDVC personāls spētu patstāvīgi uzturēt ieviesto ietvaru, tiks organizētas  darbinieku specializētās apmācības un sertifikācija, t.sk. kiberdrošības speciālistu sertifikācija un tālākizglītības nodrošināšana, veiksmīgai un ilgtspējīgai sadarbībai ar nozares uzņēmumiem pakalpojumu iegādē, zināšanu piesaistē un apmācību organizēšanā, projekta tiešajās attiecināmās izmaksās iekļaujot starptautisko standartu specifikāciju, metodisko materiālu un piekļuves tiesību iegādes, kā arī darbinieku mācību nodrošināšanu.

Minēto standartu izmantošana nodrošinās, ka projekta ietvaros izstrādātie risinājumi un sasniedzamie rezultatīvie rādītāji atbilst starptautiski atzītai labajai praksei, kā arī ļauj skaidri definēt ārējo pakalpojumu sniedzēju nodevumu prasības, formātu un savietojamību. Dokumentācijas izstrāde un iepirkumu tehnisko specifikāciju sagatavošana nevar balstīties uz nepilnīgiem publiskiem kopsavilkumiem vai interpretācijām. Oficiālo specifikāciju iegāde nodrošina juridisku un tehnisku precizitāti, kā arī aktuālo prasību ievērošanu.

2. Ārvalstu komandējumi, lai nodrošinātu starptautisko mobilitāti un pieredzes apmaiņu (Noteikumu projekta 9. un 10.punkts)
4.1.1.4.pasākuma otrās kārtas ietvaros ārvalstu komandējumi ir nepieciešami, lai nodrošinātu projekta ietvaros uzsākto aktivitāšu – tai skaitā SNOMED CT ieviešanas, FHIR standartu integrācijas un kiberdrošības pārvaldības pilnveides – kvalitatīvu īstenošanu. Minēto starptautisko standartu un risinājumu ieviešana būtiski balstās uz tiešu līdzdalību starptautiskajās darba grupās, forumos un profesionālajās diskusijās, kur notiek aktuālās prakses un prasību precizēšana.
Bez klātienes dalības šādos pasākumos ir apgrūtināta efektīva zināšanu apguve, pieredzes pārnese un savlaicīga informācijas apmaiņa par jaunākajām attīstības tendencēm un ieviešanas pieejām. Tādēļ nepieciešams paredzēt attiecināmās izmaksas, kas saistītas ar komandējumiem un darba braucieniem (tostarp transporta izmaksas, naktsmītnes, dienas naudas un dalības maksas).
Vienlaikus būtiska ir arī ārvalstu ekspertu piesaiste un vizīšu organizēšana Latvijā, lai nodrošinātu mērķētu zināšanu pārnesi LDVC un nozares speciālistiem, stiprinātu institucionālo kapacitāti un veicinātu starptautiski atzītas prakses integrēšanu veselības nozares IKT attīstībā Latvijā.

Iekšzemes komandējumu un darba braucienu izmaksas tiks attiecinātas no projekta līguma parakstīšanas dienas, 2025. gada 16. septembra, atbilstoši Finanšu ministrijas 2025.gada 9. jūnija vadlīnijām "Vadlīnijas attiecināmo izmaksu noteikšanai Eiropas Savienības Kohēzijas politikas programmas 2021.-2027. gada  plānošanas periodā", piemērojot vadošās iestādes metodikas par vienas vienības izmaksu standarta likmes aprēķinu un piemērošanu viena kilometra izmaksām un iekšzemes komandējumu izmaksām.
Veselības ministrija skaidro, ka noteikumu projekta 9. punktā paredzētās iekšzemes komandējumu un darba braucienu izmaksas ir tieši saistītas ar atbalstāmajām darbībām un sniedz būtisku ieguldījumu LDVC otrās kārtas projekta mērķu sasniegšanā, jo tās atbalsta metodiskā atbalsta un ekspertīzes nodrošināšanu, veselības IKT arhitektūras pārvaldību, e-veselības sistēmas attīstības uzraudzību, kā arī digitālās veselības risinājumu izmantošanas veicināšanu sabiedrībā. Šo darbību īstenošanā finansējuma saņēmējs sadarbojas ar plašu partneru loku, un atsevišķos gadījumos efektīvai projekta īstenošanai ir nepieciešama ne vien attālināta sadarbība, bet arī klātienes ekspertīze, koordinēšana, pārraudzība un sabiedrības informēšanas pasākumi, tostarp reģionos, vienlaikus nodrošinot, ka konkrēto komandējumu un darba braucienu nepieciešamība, apjoms un ieguldījums projekta rezultātos tiks rūpīgi pamatots arī projekta iesnieguma grozījumu izstrādes procesā un atbildīgi izvērtēts.
Ārvalstu komandējumu izmaksas tiks aprēķinātas saskaņā ar normatīvo aktu par kārtību, kādā atlīdzināmi ar komandējumiem saistītie izdevumi.
Atbilstoši MK noteikumu Nr.747 23. punktam, komandējuma izdevumi ir saistīti ar šādām projekta atbalstāmām darbībām - 23.2, 23.3., 23.4. un 23.5.
Sasniedzamie rezultāti: saskaņota e-veselības sistēmas attīstība, pilnveidota sadarbspēja, funkcionāla atbilstība stratēģijai, nodrošināts SNOMED CT un SSK-11 klasifikāciju pielāgošana Latvijas vajadzībām, starptautiski atzītu datu apmaiņas standartu ieviešana. Izstrādātas vadlīnijas SNOMED CT un SSK-11 klasifikatoru ieviešanai, HL 7 datu apmaiņas standartu ieviešanai galvenajās nozares sistēmās, kas uzlabos datu kvalitāti, nodrošinās atbilstību starptautiskiem standartiem. Tiks ieviesti datu apmaiņas standarti, kartēšana un tehniskā integrācija ar valsts veselības informācijas sistēmu

Papildus iepriekš minētajam grozījumiem, noteikumu projektā ir paredzēti atsevišķi tehniski papildinājumi:
1) Redakcionāli precizējumi (noteikumu projekta 7., 8. un 12.punkts). 
2) 27.punkta redakcijā konstatējama tehniska neprecizitāte, neaprēķinot netiešās attiecināmas izmaksas no projekta īstenošanas personāla atlīdzības izmaksām. (noteikumu projekta 13.punkts).

Neskatoties uz Vadošās iestādes 09.06.2025. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” šādus nosacījumus vairs neparedz ierobežojumu projekta vadības izmaksām, šobrīd plānojam saglabāt esošo pieeju 4.1.1.4. pasākuma otrās kārtas projekta vadības izmaksu aprēķinā, prioritāri novirzot finansējumu projekta īstenošanas personālam un atbalstāmajām darbībām, vienlaikus norādām, ka nākotnē, ja tiks veikti grozījumi MK noteikumos Nr. 747, būsim gatavi izvērtēt arī iespējamās izmaiņas projekta vadības izmaksu aprēķinā, turklāt jau veiktie tehniskie precizējumi  netiešo attiecināmo izmaksu aprēķinā palīdz nodrošināt finansējuma (noteikumu projekta 13.punkts ) saņēmējam pietiekamu atbalstu projekta vadības īstenošanai.
Neveicot precizējumus Ministru kabineta noteikumos Nr. 747, bet nodrošinot viennozīmīgu un praksē vienādu interpretāciju visām iesaistītajām pusēm, ir nepieciešams uzsvērt, ka noteikumos Nr. 747 paredzētie procentuālie ierobežojumi tiek aprēķināti attiecībā pret projekta apstiprināšanas brīdī plānotajām attiecināmajām izmaksām. Šāda pieeja ir būtiska, lai novērstu situācijas, kurās projekta noslēguma budžets būtu jākoriģē atbilstoši faktiskajām izmaksām, neraugoties uz to, ka projekts ir pilnībā sasniedzis tā rezultatīvos rādītājus un mērķus, piemēram, gadījumos, kad iepirkumu rezultātā ir radušies ietaupījumi.
Tāpat attiecībā uz 4.1.1.4. pasākuma pirmās kārtas ietvaros īstenoto projektu ilgtspēju ir būtiski uzsvērt, ka IKT projektu mērķis ir veicināt digitālo transformāciju, nevis nodrošināt konkrētu sistēmu statisku pastāvēšanu noteiktā tehnoloģiskajā vidē. Ņemot vērā straujo tehnoloģiju attīstību, IKT risinājumi dabiski pilnveidojas, to funkcionalitāte tiek paplašināta, un tie tiek aizstāti ar modernākiem risinājumiem.
Pēcuzraudzības periodā veikti uzlabojumi vai esošo IKT risinājumu aizstāšana ar kvalitatīvākiem, efektīvākiem vai drošākiem risinājumiem paši par sevi nav uzskatāmi par apstākļiem, kas automātiski liecinātu par projekta mērķu nesasniegšanu vai radītu pamatu finanšu korekcijas piemērošanai, ja tiek nodrošināta projektā noteikto mērķu sasniegšana un saglabāti projekta rezultāti.
Vienlaikus katra situācija ir vērtējama individuāli, ņemot vērā konkrētā projekta ietvaros radīto vai pilnveidoto risinājumu specifiku, tehniskās īpašības, ieguldījuma nozīmi projekta mērķu sasniegšanā, kā arī to, vai alternatīvais vai pilnveidotais risinājums nodrošina līdzvērtīgu vai augstāku funkcionalitāti un turpina sasniegt projektā noteiktos rezultātus. Jautājums par finanšu korekcijas piemērošanas pamatotību tiek izvērtēts katrā gadījumā individuāli atbilstoši normatīvajam regulējumam, un par būtiskām izmaiņām projekta rezultātos finansējuma saņēmējam ir pienākums informēt Centrālo finanšu un līgumu aģentūru.
Papildus informējam, ka Veselības ministrija, ņemot vērā, ka pasākuma ietvaros projektu iesniegumu atlase tiek īstenota ierobežotas projektu iesniegumu atlases veidā un finansējuma saņēmēji ir Veselības ministrijas padotības iestādes, valsts kapitālsabiedrības vai atvasinātas publiskas personas, kas veic deleģēto pārvaldes uzdevumu, katru no tām atsevišķi informēs par veiktajiem grozījumiem un to būtību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	855 080
	0
	0
	1 618 246
	0
	4 484 542
	7 603 885

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	855 080
	0
	0
	1 618 246
	0
	4 484 542
	7 603 885

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	1 005 978
	0
	0
	1 903 820
	0
	5 275 933
	8 945 748

	2.1. valsts pamatbudžets
	1 005 978
	0
	0
	1 903 820
	0
	5 275 933
	8 945 748

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-150 898
	0
	0
	-285 574
	0
	-791 391
	-1 341 863

	3.1. valsts pamatbudžets
	-150 898
	0
	0
	-285 574
	0
	-791 391
	-1 341 863

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	-285 574
	
	-791 391
	-1 341 863

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Šobrīd 4.1.1.4. pasākuma kopējais plānotais un pieejamais finansējums ir 25 126 735 euro (tai skaitā Eiropas Reģionālās attīstības fonda finansējums – 21 357 724 euro un nacionālais finansējums – 3 769 011 euro), tais skaitā:
1) 4.1.1.4. pasākuma pirmajai atlases kārtai – 21 526 735 euro (tai skaitā Eiropas Reģionālās attīstības fonda finansējums – 18 297 724 euro un nacionālais finansējums (valsts budžeta līdzfinansējums) – 3 229 011 euro);
2) 4.1.1.4.pasākuma otrajai atlases kārtai - 3 600 000 euro (tai skaitā Eiropas Reģionālās attīstības fonda finansējums – 3 060 000 euro un nacionālais finansējums (valsts budžeta līdzfinansējums) – 540 000 euro).

Faktiskā finansējuma apguve 2025.gadā ir šāda - 23 128 euro (tai skaitā ERAF - 19 659 euro un nacionālais finansējums 3 469 euro), tai skaitā VM budžeta programmā 15 795,64 euro un FM budžeta programmā 7332,36 euro.
Pirms grozījumu veikšanas tika paredzēts, ka finansējums indikatīvi tiks izlietots šādi:
2026. gadā 1 005 978 euro (ERAF 855 080 euro; nacionālais finansējums 150 898 euro), atbilstoši iepriekš plānotajam, tai skaitā VM budžeta programmā 559 512 euro un FM budžeta programmā 446 466 euro;
2027. gadā 2 336 560 euro (ERAF 1 986 075 euro; nacionālais finansējums 350 485 euro), tai skaitā VM budžeta programmā 1 368 037 euro un FM budžeta programmā 968 523 euro;
2028. gadā 6 475 159 euro (ERAF 5 503 885 euro; nacionālais finansējums 971 274 euro), tai skaitā VM budžeta programmā 1 056 656 euro un FM budžeta programmā 5 418 503 euro;
2029. gadā 10 979 252  euro (ERAF 9 332 364 euro; nacionālais finansējums 1 646 888 euro), tai skaitā VM budžeta programmā 5 530 598 euro un FM budžeta programmā 5 448 653 euro;
2030. gadā 4 306 658 euro (ERAF3 660 660 euro; nacionālais finansējums 645 998 euro), tai skaitā VM budžeta programmā 2 169 401 euro un FM budžeta programmā 2 137 258 euro;

Pēc grozījumu projekta stāšanās spēkā 4.1.1.4. pasākuma kopējais plānotais un pieejamais finansējums būs 20 663 614 euro (tai skaitā ERAF – 17 564 072 euro un nacionālais finansējums – 3 099 543 euro), tais skaitā:
1) 4.1.1.4. pasākuma pirmajai atlases kārtai – 17 063 615 euro (tai skaitā Eiropas Reģionālās attīstības fonda finansējums – 14 504 072 euro un nacionālais finansējums (valsts budžeta līdzfinansējums) – 2 559 543 euro);
2) 4.1.1.4.pasākuma otrajai atlases kārtai finansējums paliek nemainīgs - 3 600 000 euro (tai skaitā Eiropas Reģionālās attīstības fonda finansējums – 3 060 000 euro un nacionālais finansējums (valsts budžeta līdzfinansējums) – 540 000 euro).

Šobrīd tiek prognozēts, ka minētais finansējums indikatīvi tiks izlietots šādi:
2026. gadā 1 005 978 euro (ERAF 855 080 euro; nacionālais finansējums 150 898 euro), atbilstoši iepriekš plānotajam, tai skaitā VM budžeta programmā 559 512 euro un FM budžeta programmā 446 466 euro;
2027. gadā 1 903 820 euro (ERAF 1 618 246 euro; nacionālais finansējums 285 574 euro), tai skaitā VM budžeta programmā 1 368 037 euro un FM budžeta programmā 535 783 euro;
2028. gadā 5 275 933 euro (ERAF 4 484 542 euro; nacionālais finansējums 791 391 euro), tai skaitā VM budžeta programmā 1 056 656 euro un FM budžeta programmā 4 219 277 euro;
2029. gadā 8 945 748  euro (ERAF 7 603 885 euro; nacionālais finansējums 1 341 863 euro), tai skaitā VM budžeta programmā 5 171 469 euro un FM budžeta programmā 3 774 279 euro;
2030. gadā  3 509 008 euro (ERAF 2 982 660 euro; nacionālais finansējums 526 348 euro), tai skaitā VM budžeta programmā 2 028 531 euro un FM budžeta programmā 1 480 477 euro;

Šobrīd atbilstoši likumam “Par valsts budžetu 2026. gadam un budžeta ietvaru 2026., 2027. un 2028. gadam” Veselības ministrijas pamatbudžeta apakšprogrammā 62.09.00. „Eiropas Reģionālās attīstības fonda (ERAF) projekti (2021-2027)” 4.1.1.4. pasākuma īstenošanai 2026. gadam plānotais finansējums sastāda 559 512 euro (tai skaitā Eiropas Reģionālās attīstības fonda finansējums – 475 585 euro un valsts budžeta līdzfinansējums – 83 927 euro), savukārt, 2027. gadam un turpmākajiem gadiem finansējums mērķa griestos nav ieplānots. Ņemot vērā, ka uz doto brīdi ir apstiprināti un īstenošanā esoši divi projekti 4.1.1.4.pasākuma 1.kārtā  - NMPD projekts un 4.1.1.4.pasākuma 2.kārtā - LDVC īstenots projekts.

Finansējums vēl neuzsāktu projektu īstenošanai attiecībā uz ERAF līdzfinansējuma un valsts budžeta līdzfinansējuma nodrošināšanu tiks pieprasīts no valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
Finansējums Veselības ministrijas padotības iestādēm tiks plānots Veselības ministrijas pamatbudžeta programmā 62.00.00 “Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.09.00 “Eiropas Reģionālās attīstības fonda (ERAF) projekti (2021-2027)”.
Kapitālsabiedrībām un atvasinātām publiskām personām finansējums tiks plānots Finanšu ministrijas budžeta apakšprogrammā 62.10.00 “Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2021 - 2027)” kā avansi un atmaksa finansējuma saņēmējiem par ERAF projektu realizāciju.

Budžeta ieņēmumi ir finansējuma ERAF daļa no projekta attiecināmajām izmaksām.

Budžeta izdevumi ir projektu ieviešanai nepieciešamie līdzekļi. 

	6.1. detalizēts ieņēmumu aprēķins
	Skatīt kopā ar 6.punktu.

	6.2. detalizēts izdevumu aprēķins
	Skatīt kopā ar 6.punktu.

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekts šo jomu neskar.



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi
Pamatojums un apraksts
Ņemot vērā, ka tiek pārdalīts finansējums no 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās projektu iesniegumu atlases kārtas uz 4.1.1.1. pasākuma piekto kārtu, vienlaikus tiek veikti grozījumi Ministru kabineta 2023. gada 15. augusta noteikumos Nr. 462 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi".
Atbildīgā institūcija
Veselības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Tiesību akta projekts nodrošina ātrāku un kvalitatīvāku 4.1.1. SAM mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Veselības ministrija
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmēji ir Veselības ministrijas pārvaldes iestādes, valsts kapitālsabiedrības un atvasinātas publiskas personas, kas veic deleģēto pārvaldes uzdevumus.
Ar noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

